ৱিকি পদাৰ্থবিজ্ঞান প্ৰকল্পৰ মূল লক্ষ্য হৈছে অসমীয়া ৱিকিপিডিয়াত পদাৰ্থ বিজ্ঞানৰ লগত জড়িত বিষয় সমূহৰ ওপৰত নতুন আৰু গুণগত মানসম্পন্ন প্ৰবন্ধৰ সৃষ্টি কৰা।
প্ৰতিটো প্ৰবন্ধত নিৰ্দিষ্ট বিষয়টোৰ সম্পৰ্কে এটা সম্যক ধাৰণা থকা উচিত (যেনেঃ মূল তত্ত্বটো বৰ্ণনা কৰা অন্ততঃ এটা পেৰেগ্ৰাফ)।
পদাৰ্থ বিজ্ঞানৰ প্ৰবন্ধৰ নামাকৰণৰ ক্ষেত্ৰত ইংৰাজী শব্দৰ সঠিক অসমীয়া প্ৰতিশব্দ নিৰ্বাচনত সহায়ক হ'ব (যিহেতু বহুতো ইংৰাজী শব্দৰ সঠিক অসমীয়া প্ৰতিশব্দ নাই বা কিছুমানৰ একাধিক আছে)।
পদাৰ্থ বিজ্ঞানৰ প্ৰবন্ধ সম্পাদনা কৰিবৰ বাবে আপুনি এই প্ৰকল্পৰ সদস্য হোৱাৰ প্ৰয়োজন নাই, কিন্তু প্ৰকল্পই আপোনাক পদাৰ্থ বিজ্ঞানৰ প্ৰবন্ধ সম্পাদনা কৰাত সহায় কৰিব।
আন ৱিকিপিডিয়াৰ পৰা অনুবাদ বা নিজাকৈ সংগৃহিত তথ্য উত্সৰ পৰা লক্ষ্য তালিকাৰ প্ৰবন্ধসমূহ নতুনকৈ যোগ কৰা হ'ব।
প্ৰতিটো প্ৰবন্ধত নিৰ্দিষ্ট বিষয়টোৰ সম্পৰ্কে এটা সম্যক ধাৰণা থকাৰ ওপৰত গুৰুত্ব দিয়া হ'ব (যেনেঃ মূল তত্ত্বটো বৰ্ণনা কৰা অন্ততঃ এটা পেৰেগ্ৰাফ যোগ কৰা হ'ব)।
সম্ভব হ'লে ইংৰাজী প্ৰতিশব্দৰ পুনঃনিৰ্দেশিত পৃষ্ঠা যোগ কৰা হ'ব, ই প্ৰবন্ধ অনুসন্ধানত সহায় কৰিব, লগতে পদাৰ্থবিদ্যাৰ জটিল শব্দৰ অসমীয়া প্ৰতিশব্দৰ পৰা হ'ব পৰা বিভ্ৰাত দূৰ কৰিব।
লক্ষ্য তালিকাৰ কোনো প্ৰবন্ধ যদি আগৰে পৰা অসমীয়া ৱিকিপিডিয়াত আছে আৰু ই পোখালি অৱস্থাত আছে তেন্তে ইয়াৰ বিস্তাৰ কৰা হ'ব।
